Α.Σ. Μαγνησιακός Βόλου

Ο **Αθλητικός Σύλλογος Βόλου Μαγνησιακός** είναι ελληνικό αθλητικό σωματείο το οποίο εδρεύει στον Βόλο. Το επίσημο έτος ίδρυσης είναι το 1961. Επίσημα χρώματα του αποτελούν το μπλε και το λευκό. Διαθέτει ενεργά τμήματα ποδοσφαίρου και κολύμβησης. Στο παρελθόν διέθετε τμήμα ποδοσφαίρου γυναικών, το οποίο μετονομάστηκε σε Ν.Π.Σ. Βόλος, αλλά και καλαθοσφαίρισης.

## Ιστορία
Ο Μαγνησιακός ιδρύθηκε επίσημα το 1961 ύστερα από συγχώνευση του Κενταύρου Βόλου (έτος ίδρυσης 1928) και του Παγασητικού Βόλου (έτος ίδρυσης 1945), παρ' όλα αυτά δηλώνει ως έτος ίδρυσης το 1928 (ημερομηνία ίδρυσης του Κενταύρου). Στην αρχή ξεκίνησε μόνο το ποδοσφαιρικό τμήμα, όμως στην πορεία ίδρυσε και άλλα τμήματα. Το ποδοσφαιρικό τμήμα είναι το πιο πετυχημένο μέχρι στιγμής καθώς μετράει και παρουσίες στις εθνικές κατηγορίες.

## Τμήμα ποδοσφαίρου ανδρών

### Ιστορία
Το 1965 αναδείχθηκε πρωταθλητής και κέρδισε την άνοδο στο νεοσύστατο τότε πρωτάθλημα της Γ΄ Εθνικής κατηγορίας. Τη σεζόν 1965–66 αγωνίστηκε στο πρωτάθλημα της Γ΄ Εθνικής και κατέλαβε την 8η θέση σε σύνολο 10 ομάδων του Γ΄ Ομίλου. Την επόμενη σεζόν αγωνίστηκε εκ νέου στην Γ΄ Εθνική την σεζόν 1966–67 τερματίζοντας στην 5η θέση του Γ΄ Ομίλου, Μετά την κατάργηση της κατηγορίας ο Μαγνησιακός επέστρεψε στο τοπικό πρωτάθλημα κατακτώντας τη σεζόν 1967–68 την πρώτη θέση καθώς και μια θέση στο ειδικό ερασιτεχνικό πρωτάθλημα για την άνοδο στην Β΄ Εθνική. Στο μίνι αυτό πρωτάθλημα ο Μαγνησιακός κατέκτησε την 4η θέση και επέστρεψε αυτομάτως στο τοπικό πρωτάθλημα. Την σεζόν 1969–70 κατέκτησε και πάλι το πρωτάθλημα ΕΠΣ Θεσσαλίας και αγωνίζεται και πάλι στο μίνι ερασιτεχνικό πρωτάθλημα του 1970. Κατέκτησε την τελευταία θέση σε έναν όμιλο 4 ομάδων και την δεκαετία του 1970 αγωνίστηκε στην πρώτη τοπική κατηγορία δίχως να γευτεί την χαρά της κατάκτησης του πρωταθλήματος.

Τη σεζόν 1981–82 κατέκτησε το πρωτάθλημα μετά από 12 χρόνια και ανέβηκε για πρώτη φορά σε εθνική κατηγορία. Τη σεζόν 1982–83 αγωνίστηκε στην νεοσύστατη Δ΄ Εθνική δίχως καμία ιδιαίτερη επιτυχία καθώς τερμάτισε στην προτελευταία θέση του βαθμολογικού πίνακα του 5ου ομίλου και αυτομάτως υποβιβάστηκε. Τη σεζόν 1985–86 ανέβηκε και πάλι στην Δ΄ Εθνική, κάνοντας το νταμπλ στο πρωτάθλημα ΕΠΣΘ, στην οποία τη σεζόν 1986–87 έδειξε ένα ανταγωνιστικό πρόσωπο τερματίζοντας στην 9η θέση αλλά υποβιβάστηκε λόγω μείωσης των ομάδων στην Δ΄ Εθνική. Η δεκαετία του 1990 για τον Μαγνησιακό θεωρείται ως μια δεκαετία με πολλά σκαμπανεβάσματα. Τη σεζόν 1992–93 υποβιβάστηκε στην Β΄ κατηγορία για πρώτη φορά στην ιστορία του αλλά ανέβηκε 2 χρόνια αργότερα καταλαμβάνοντας την 3η θέση, για να ξαναπέσει 3 χρόνια αργότερα την σεζόν 1997–98, αλλά αυτήν την φορά το πέρασμα του στην Β΄ κατηγορία ήταν σύντομο καθώς κατάλαβε την 2η θέση.

Τη σεζόν 2002–03 ο Μαγνησιακός κατέκτησε τον τίτλο του πρωταθλητή ΕΠΣΘ μετά από 17 χρόνια και ανέβηκε ξανά στην Δ΄ Εθνική. Την επόμενη σεζόν ο Μαγνησιακός έκανε μια απογοητευτική πορεία τερματίζοντας στην τελευταία θέση και δικαίως υποβιβάστηκε. Αξιοσημείωτο εκείνη την σεζόν είναι ότι ήρθε αντιμέτωπος με την έτερη ιστορική βολιώτικη ομάδα, τον Ολυμπιακό Βόλου από τον οποίο ηττήθηκε με 3-1 και 0-2 αντίστοιχα.

Από τη σεζόν 2004–05 και για 19 χρόνια είχε αδιάλειπτη παρουσία στα τοπικά πρωταθλήματα Α΄ και Β΄ κατηγορίας. Τη σεζόν 2022–23 κατέκτησε δεύτερο διαδοχικό πρωτάθλημα, αυτή την φορά το πρωτάθλημα ΕΠΣΘ με διαφορά 1 βαθμού από τον δεύτερο και προκρίθηκε στο ειδικό ερασιτεχνικό πρωτάθλημα για την άνοδο στην Γ΄ Εθνική, στο οποία τελικά κατέκτησε την άνοδο, έχοντας μια εξαιρετική παρουσία. Δυστυχώς οι επιτυχείς πορείες για τον Μαγνησιακό δεν συνεχίστηκαν και αυτό διότι ο νεοφώτιστη ομάδα στην Γ΄ Εθνική, όχι μόνο δεν κατάφερε να σταθεί, αλλά αποσύρθηκε από το πρωτάθλημα από την 8η αγωνιστική έχοντας πάρει μόλις ένα βαθμό. Από την αγωνιστική περίοδο 2024–25 αγωνίζεται στο πρωτάθλημα της Γ΄ κατηγορίας Ε.Π.Σ. Θεσσαλίας.

### Τίτλοι
* **Πρωτάθλημα [[Ένωση Ποδοσφαιρικών Σωματείων Θεσσαλίας|Α΄ κατηγορίας Ε.Π.Σ. Θεσσαλίας]]**
** Πρωταθλήτρια (7): 1964–65, 1967–68, 1969–70, 1981–82, 1985–86, 2002–03, 2022–23
* **Πρωτάθλημα [[Ένωση Ποδοσφαιρικών Σωματείων Θεσσαλίας|Β΄ κατηγορίας Ε.Π.Σ. Θεσσαλίας]]**
** Πρωταθλήτρια (2): 2016–17, 2021–22
* **Κύπελλο [[Ένωση Ποδοσφαιρικών Σωματείων Θεσσαλίας|Ε.Π.Σ. Θεσσαλίας]]**
** Κυπελλούχος (1): 1985–86

### Η διαχρονική πορεία

### Τμήμα ποδοσφαίρου νέων
Από το 2017 έως το 2020 ο Μαγνησιακός διέθετε τμήμα ποδοσφαίρου νέων το οποίο αγωνιζόταν στα πρωταθλήματα Β΄ και Γ΄ ΕΠΣΘ. Το τμήμα επανήλθε το 2023 ως **Μαγνησιακός Β** και την σεζόν 2023–24 αγωνίστηκε στην Γ΄ ΕΠΣΘ.

### Εγκαταστάσεις
Το γήπεδο του Μαγνησιακού Βόλου βρίσκεται στην περιοχή των Παλαιών. Είναι χτισμένο κοντά στο ποτάμι αλλά και δίπλα από το αρχαίο κάστρο του Βόλου. Διαθέτει μικρές κερκίδες που  μπορούν να χωρέσουν έως και 150-200 άτομα.

Την σεζόν 2023–24 χρησιμοποίησε το Γήπεδο Παντελής Μαγουλάς για τις ανάγκες του στην Γ΄ Εθνική.

## Τμήμα ποδοσφαίρου γυναικών
Το τμήμα ποδοσφαίρου γυναικών του Μαγνησιακού αγωνιζόταν στα πρωταθλήματα Γ΄ και Β΄ Εθνικής μέχρι το 2021 όταν και αποφασίστηκε η μεταφορά του στον ερασιτέχνη Βόλο Ν.Π.Σ. και η μετονομασία του σε **Ν.Π.Σ. Βόλος**.

## Τμήμα καλαθοσφαίρισης
Το τμήμα καλαθοσφαίρισης του Μαγνησιακού τα τελευταία χρόνια παραμένει ανενεργό.
### Τίτλοι
*A1 Θεσσαλίας: 
**1987–88

## Τμήμα κολύμβησης
Το τμήμα κολύμβησης του Μαγνησιακού δημιουργήθηκε τον Αύγουστο του 2018.

## Παραπομπές


## Εξωτερικοί σύνδεσμοι
* 
* 

Κατηγορία:Αθλητικοί σύλλογοι Μαγνησίας
Κατηγορία:Ιδρύσεις αθλητικών συλλόγων το 1961
Κατηγορία:Ποδοσφαιρικές ομάδες Ελλάδας
Κατηγορία:Ιδρύσεις ποδοσφαιρικών ομάδων το 1961
Κατηγορία:Ανενεργές γυναικείες ποδοσφαιρικές ομάδες Ελλάδας
Κατηγορία:Ανενεργοί ελληνικοί σύλλογοι καλαθοσφαίρισης